**П р о т о к о л**

**№ 4/28.04.2021 г.**

Днес 28.04.2021 г. в изпълнение на Заповед № ПО-05-21-6 от 22.04.2021 г. на Директора на ОД “Земеделие” гр.Ямбол, съгласно Заповед № 46-143 от 20.03.2020 г. на Министъра на земеделието, храните и горите, комисия в състав:

**Председател**: Пенка Михайлова-Трифонова – Главен директор на ГД „АР” в ОД „Земеделие” Ямбол

**Членове**: 1. Красимир Желев – гл.юрисконсулт в ОД „Земеделие” Ямбол

2. Евгений Йорданов – ст. счетоводител в ОД „Земеделие” Ямбол

3. Соня Консулова - гл. експерт в ОД „Земеделие” Ямбол

4. инж.Диана Чолакова-Майсторова - гл. експерт в ОД „Земеделие”, се събра в стая № 2 на ОД „Земеделие” гр.Ямбол, ул.”Жорж Папазов” № 9, ет.5, за провеждане на **четвърта тръжна** **сесия** за отдаване под наем и аренда на земеделски земи от ДПФ **за стопанска 2020/2021 година**, открита със Заповед № ПО-05-21 от 30.03.2021 г. на Директора на ОД ”Земеделие” Ямбол, публикувана във в. „Ало Ямбол” бр.14 от 05.04.2021 г.

На тръжната сесия е предложена свободна земя от ДПФ, съгласно изготвените списъци по общини, землища и номера на имоти. В определения срок е постъпила оферта от един заявител, вписан във входящия дневник, съгласно чл.47и, ал.1 от ППЗСПЗЗ.

Председателя представи тръжната комисия. В изпълнение на чл. 47к, ал. 2, т. 1 от ППЗСПЗЗ се пристъпи към попълване на присъствения лист.

В 14.00 часа на 28.04.2021 г. на търга се яви следният кандидат:

1. „**Магия 2004**“ **ЕООД,** ЕИК \*\*\*\*\*\*\*, със седалище и адрес на управление: гр. \*\*\*\*\*\*\*, ул.“ \*\*\*\*\*\*\*“, обл. \*\*\*\*\*\*\*, представлявано от З. Д. П., чрез пълномощник Ц. Б. К., упълномощена с пълномощно рег. № 12925 и 12926 от 17.11.2017 г. на нотариус рег.№ 157 Пиринка Петрова с район на действие РС София-град.

След установяване редовността на заседанието, подписване на присъствения лист и проверка легитимността на кандидата, председателя обяви откриването на търга.

Съгласно чл. 47в, ал.1 от ППЗСПЗЗ, право на участие в търга имат физически лица, кооперации, ЕТ и юридически лица, регистрирани по Търговския закон, които:

1. са регистрирани като земеделски производители;

2. не са лишени от правото да упражняват търговска дейност;

3. не са обявени и не се намират в производство за обявяване в несъстоятелност;

4. не се намират в ликвидация;

5. нямат неизплатени суми по чл. 34, ал. 6 и 8 ЗСПЗЗ, неизплатени суми за земите по чл. 37в, ал. 3, т. 2 ЗСПЗЗ, или към осигурителни фондове, освен ако компетентният орган е допуснал разсрочване или отсрочване на задължението;

6. нямат прекратени договори за ползване на земи от държавния поземлен фонд поради неиздължаване на паричните задължения по тях и нямат просрочени задължения към Държавен фонд "Земеделие";

7. нямат качеството на "свързани лица" по смисъла на Търговския закон с лице, което не отговаря на изискването по т. 5 и 6;

8. сами или чрез свързани лица по смисъла на Търговския закон и свързани предприятия по смисъла на Закона за малките и средните предприятия, извършващи стопанска дейност, обработват не повече от 10 000 дка земеделска земя, независимо от формата на стопанисване или вида собственост;

9. нямат парични задължения към държавата.

(2) Изискването по ал. 1, т. 2 се отнася за управителите или за членове на управителните органи на кандидата.

На основание чл.47в, ал.3 от ППЗСПЗЗ, а именно: „Обстоятелствата по ал. 1, т. 1 - 6 се удостоверяват служебно чрез справка в съответния публичен регистър, а когато такъв не се поддържа, информацията се изисква и получава по служебен път от компетентната администрация е извършена служебна проверка в регистъра на земеделските стопани, в общините на територията на област Ямбол, в Търговския регистър, в ДФ „Земеделие“ и регистъра на НАП, при която е установено, чезаявителя, отговаря на условията на чл.47в, ал.1 от ППЗСПЗЗ.

На основание чл.47к, ал.2, т.3 от ППЗСПЗЗ председателя на комисията отвори постъпилия в ОД „Земеделие” плик за участие в търга. Комисията провери редовността на документите, съдържащи се в тях, при което констатира следното:

**І. Констативна част. Подадени документи на участника в търга:**

**1.** „**Магия 2004**“ **ЕООД,** ЕИК \*\*\*\*\*\*\*, със седалище и адрес на управление: гр. \*\*\*\*\*\*\*, ул\*\*\*\*\*\*\*, общ. \*\*\*\*\*\*\*, обл. \*\*\*\*\*\*\*, представлявано от З. Д. П., прилага следните документи:

* Заявление-оферта по образец – 2 бр.;
* Банкови бордера за внесен депозит – 2 бр.;
* Декларация по чл.47з, ал.1, т. 6, 9 и оглед на имота от ППЗСПЗЗ – 2 бр ;

Изискуемите документи са налични. Комисията допуска дружеството до участие.

**След като се запозна с така постъпилите тръжни документи, комисията пристъпи към разглеждане на подадените оферти.**

**ІІ. Отваряне и разглеждане на заявления-оферти на допуснатите до търга кандидати:**

1. Офертите на **„Магия 2004“ ЕООД,** ЕИК \*\*\*\*\*\*\*, със седалище и адрес на управление: гр. \*\*\*\*\*\*\*, ул.“ \*\*\*\*\*\*\*“ , обл. \*\*\*\*\*\*\*, представлявано от З. П., са за аренда на земеделски земи от ДПФ **в община** **Болярово за създаване на нови трайни насаждения**, както следва

- в землището на **с. Горска поляна**,в **ПИ 17097.100.15,** нива с площ **227,826 дка за създаване на нови трайни насаждения от сливи за срок от 20 г.** Насаждението трябва да бъде създадено в 4-годишен гратисен период, като всяка година се засажда не по-малко от 56,957 дка от общата площ на обекта. Предлаганата цена за срока на плододаване е както следва: от 5-та до 7 год. – 42,00 лв./дка и от от 8-та до 20 год. – 62,00 лв./дка;

- в землището на **с. Странджа**,в **ПИ 69674.27.398,** нива с площ **103,492 дка за създаване на нови трайни насаждения от сливи за срок от 20 г.** Насаждението трябва да бъде създадено в 4-годишен гратисен период, като всяка година се засажда не по-малко от от 25,873 дка от общата площ на обекта. Предлаганата цена за срока на плододаване е както следва: от 5-та до 7 год. – 42,00 лв./дка и от от 8-та до 20 год. – 62,00 лв./дка;

**След като се запозна с така постъпилите редовни оферти, комисията ги подреди в зависимост от размера на предложената цена за всеки от имотите.**

**ІІІ. Класиране за имоти, предложени за ползване под аренда за създаване на нови трайни насаждения**

1. **За ПИ 17097.100.15 по КККР на с.Горска поляна** е подадено заявление от „Магия 2004“ ЕООД. Дружеството поема задължението да създаде насаждението от сливи в 4 годишния гратисен период, като засажда ежегодно 56,957 дка от общата площ на имота. Цената за срока на плододаване е както следва:

от 6-та до 7 год. – 42,00 лв./дка и

от от 8-та до 20 год. – 62,00 лв./дка

На основание чл.47о, ал.1 от ППЗСПЗЗ, **за ПИ 17097.100.15 по КККР на с.Горска поляна** търга **печели „Магия 2004“ ЕООД.**

1. **За ПИ 69674.27.398 по КККР на с.Странджа** е подадена оферта от „Магия 2004“ ЕООД. Дружеството поема задължението да създаде насаждението от сливи в 4 годишния гратисен период, като засажда ежегодно 25,873 дка от общата площ на имота. Цената за срока на плододаване е както следва:

от 6-та до 7 год. – 42,00 лв./дка и

от от 8-та до 20 год. – 62,00 лв./дка

На основание чл.47о, ал.1 от ППЗСПЗЗ, **за ПИ 69674.27.398 по КККР на с.Странджа** търга **печели „Магия 2004“ ЕООД.**

Председателя обяви приключването на тръжната сесия.

Съгласно чл.47к, ал.8 от ППЗСПЗЗ, настоящия протокол се изготвя в три еднообразни екземпляра.

 На основание чл.47н от ППЗСПЗЗ протокола може да се обжалва по реда на АПК. Жалбите се подават чрез Областна дирекция „Земеделие”.

Комисия: Председател: п

 / П. Михайлова-Трифонова/

Членове: 1. п 2. п

 /Кр. Желев/ / Е. Йорданов /

 3. п 4. п

 / С. Консулова / / инж. Д. Майсторова /